Fue clamato Flumen Gallicum en a epoca romana, porque tien una dirección Norte-Sur y pareixeba como si venise d'a Galia, encara que tamién puet estar por estar un río que feba de muga de territorios de luengas celtas en Aragón. En latín medieval, (con elementos romances aragoneses), ye documentato como Galleco. Curiosament en o latín medieval d'a epoca de repoblación con gascons tamién se documenta como Gareco, con una -r- intervocalica que provién d'a -LL- latina en qualques parlas gasconas pirenencas.